钦定古今图书集成/明伦汇编/人事典/第104卷 > 《严氏溪放歌》前人
## 钦定古今图书集成/明伦汇编/人事典/第104卷 > 《严氏溪放歌》前人

天下甲兵未尽销，岂免沟壑常漂漂。剑南岁月不可
度，边头公卿仍独骄。费心姑息是一役，肥肉大酒徒
相要。呜呼古人已粪土，独觉志士甘渔樵。况我飘转
无定所，终日戚戚忍羁旅。秋宿霜谿素月高，喜得与
子长夜语。东游西还力实倦，从此将身更何许。知子
松根长茯苓，迟暮有意来同煮。